ગુજરાત એસીબીને મળેલી ફરિયાદને આધારે બોટાદ જિલ્લા પંચાયતની કારોબારી સમિતિના ચેરમેન સી. બી. ખંભાળિયાને રૂપિયા 80 હજારની લાંચ લેતા ઝડપી લીધા હતા. ખેતીની જમીન બીનખેતી કરી આપવાનું કામ કારોબારીમાં મંજુર કરવા માટે કારોબારી સભ્ય ઈશ્વર ભરાડીયા દ્વારા 80 હજાર આપી જશો તો ફાઈલ ઉપર સહી થશે તેમ જણાવ્યુ હતું. જો કે આશ્ચર્યની બાબત એવી છે કે આ બંન્ને પંચાયતના સભ્યો કોંગ્રેસની ટિકિટ ઉપર ચૂંટણી લડ્યા હતા પણ ત્યાર બાદ તેઓ 2017માં મંત્રી સૌરભ પટેલના ટેકેદાર બની સૌરભ પટેલ માટે તેમણે બોટાદમાં રેલીનું આયોજન કર્યુ હતું. સી. બી. ખંભાળિયા બોટાદના લાઠીદડ ગામના રહેવાસી છે અને લાખેણી બેઠક પરથી ચૂંટાયા હતા.